Nacionalni park Sigatoka Sand Dunes

Nacionalni park Sigatoka Sand Dunes (srpskohrvatski: Pješčane dine Sigatoke) je nacionalni park na Fidžiju, koji se nalazi na ušću rijeke Sigatoke, na otoku Viti Levu. Nacionalni park i dine nalaze se otprilike tri kilometra od grada Sigatoke. Dine su nastale kao posljedica erozije u zaobalju i obalnih procesa formiranja dina. Ekstenzivni sustav dina obuhvaća površinu od 650 hektara i obuhvaća seriju paraboličnih pješčanih dina. Visina dina kreće se od 20 do 60 metara, a nastajale su u periodu od 1,000 godina. Područje je 1988. godine postalo prvi i zasad jedini nacionalni park na Fidžiju, a u narednom je periodu došao pod upravu Fidžijskog nacionalnog trusta, koji se skrbi i za druga zaštićena područja na arhipelagu. Od 1999. godine nalazi se na popisu kandidata za UNESCO-vu Svjetsku baštinu u kategoriji kulturnog dobra. Osim za kulturu i turizam, pješčane dine Sigatoke značajne su i za arheologe. Na području parka pronađeni su lončarski predmeti stari oko 2,600 godina, kao i jedno od najvećih pokapališta na Pacifiku. Uz to, postoje i brojni drugi arheološki ostaci i spomenici koji govore o povijesnim prilikama na ovom području. Reference Vanjske veze UNESCO World Heritage Centre – tentative list